b'\n_START_ARTICLE_\nJugolira\n_START_PARAGRAPH_\nZa podru\xc4\x8dja pod upravom Jugoslavenske armije, a koja su jo\xc5\xa1 uvijek formalno pripadala Italiji (Zona B Slobodnog teritorija Trsta), Gospodarska banka za Istru, Rijeku i Slovensko primorje je u listopadu 1945. tiskala poseban okupacijski novac s vrijedno\xc5\xa1\xc4\x87u izra\xc5\xbeenom u lirama. Deset jugolira je vrijedilo jedan jugoslavenski dinar._NEWLINE_Ta se emisija slu\xc5\xbebeno nazvala \xe2\x80\x9eB\xe2\x80\x9d lire, ali u narodu su nazivane lire Titine (Titove lire), lire barchette (lire s barkama) ili jednostavno jugolire (jugoslavenske lire)._NEWLINE_Nov\xc4\x8danice su tiskane u Ljubljani i Zagrebu, u devet apoena od 1 do 1000 lira, a povu\xc4\x8dene su iz optjecaja u rujnu 1947. kada su zamijenjene nov\xc4\x8danicama jugoslavenskog dinara'